Publication: Magyar Közlöny
Issue: MK-2003-42 (Year: 2003, Number: 42)
Era: 1990-2004
Section: 6. számú melléklet a 44/2003. (IV. 26.) FVM rendelethez
Paragraph Index: 1517

3. Személyi feltételek 3.1. A takarmány-elõállító üzem köteles elegendõ számú olyan képzettséggel rendelkezõ személyzetet biztosítani, akik alkalmasak az adott termék elõállítására. A takarmány-elõállító üzemnek rendelkeznie kell egy szervezeti táblázattal (organogram), amelyben fel kell tüntetni az egyes beosztásokhoz tartozó szükséges végzettséget is. Ezt a szervezeti táblázatot az ellenõrzõ hatóság számára hozzáférhetõvé kell tenni. 3.2. A takarmány-adalékanyagot elõállító üzem vezetõjének szakirányú felsõfokú végzettséggel kell rendelkeznie. Az egyéb takarmányt elõállító üzem vezetõjének középfokú szakirányú végzettséggel kell rendelkeznie. 3.3. Szakirányú felsõfokú végzettségnek tekintendõ az agrár üzemmérnök, az okleveles agrármérnök, a takarmánygazdálkodási üzemmérnök, az okleveles takarmánygazdálkodási szakmérnök, a mezõgazdasági gépész üzemmérnök, az okleveles mezõgazdasági gépészmérnök, az állatorvos, a gyógyszerész, az okleveles agrárvegyész és az élelmiszer- technológus üzemmérnök. 3.4. Középfokú szakirányú végzettségnek tekinthetõ a mezõgazdasági gépész- és vegyésztechnikus. 3.5. A személyzet minden tagjával írásban közölni kell feladatait, felelõsségi és döntési jogkörét, különösen változás esetén, annak érdekében, hogy az adott végtermék elvárt és megkívánt minõsége és biztonsága elérhetõ legyen.

Source: https://magyarkozlony.hu/hivatalos-lapok/69b88ec8e02037a8d3637eee652ef17e0ba2ad2b/dokumentumok/e4451c379dbc96be3daac423580de092693182bb/letoltes